b'\n_START_ARTICLE_\nIna ng Pitong Hapis\n_START_PARAGRAPH_\nAng Ina ng Pitong Hapis (Latin: Mater Dolorosa; Ingles: Our Lady of Sorrows) ay isang titulo ng Mahal na Birheng Maria. Ito ay kaugnay ng mga hapis o dalamhati sa kanyang buhay. Isang kilala at paboritong paksa ito sa sining sa loob ng Simbahang Katoliko._NEWLINE_Ang Pitong Hapis ni Maria ay isang tanyag na debosyon sa mga Katoliko. Sila ay may ilang mga panalangin na humihikayat na pagnilayan ang kanyang Pitong Hapis. Gayundin naman, mayroon ding kaugnay na debosyon para sa Pitong Tuwa ni Maria.'